Diari Oficial de la Generalitat Valenciana


Sumari del DOGV 5866, del 08-10-2008 (2008/11711)

RESOLUCIÓ de 29 de setembre de 2008, de la Direcció General d'Ordenació i Centres Docents, per la qual s'aprova transferir a alguns centres concertats d'Acció Educativa Singular (CAES) determinades quantitats per a l'adquisició de llibres de text per a l'alumnat del centre per al curs 2008-2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5866

Data del DOGV
:   08-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11930


Data del document
:   29-09-2008

Organisme emissor
:   Conselleria d'Educació

Tipus de document
:   Resolució

Descriptors 

:   * educació especial
    * llibre escolar
    * material d'ensenyament
    * centre d'ensenyament
    * suport econòmic
    * ajuda pública

RESOLUCIÓ de 29 de setembre de 2008, de la Direcció General d'Ordenació i Centres Docents, per la qual s'aprova transferir a alguns centres concertats d'Acció Educativa Singular (CAES) determinades quantitats per a l'adquisició de llibres de text per a l'alumnat del centre per al curs 2008-2009. [2008/11535]  
Vistes les sol·licituds d'ajuda econòmica per al manteniment de la biblioteca d'aula, per a atendre les necessitats de llibres de text i material escolar de l'alumnat presentades pels centres d'Acció Educativa Singular concertats, catalogats com a tals en la Resolució de 3 de setembre de 2008 (DOCV núm. 5.847 d'11 de setembre) de la Direcció General d'Ordenació i Centres Docents de la Conselleria d'Educació, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2008-2009.  
D'acord amb el que establixen els apartats primer i tercer de l'Orde de 5 de maig de 2008 (DOCV núm. 5764 de 16 de maig), de la Conselleria d'Educació, de Gratuïtat de Llibres de Text per a l'alumnat de primer, segon, tercer i quart curs d'Educació Primària en els centres sostinguts amb fons públics de la Comunitat Valenciana per al curs 2008-2009.  
Estes ajudes, per a crear biblioteques d'aula per a ser utilitzades per l'alumnat dels dits centres, es concedixen per raons d'interés social, atesa la peculiar situació socioeconòmica desfavorable de les famílies, de conformitat amb l'article 22, punt 2, apartat c) de la Llei 38/2003, de 17 de novembre, General de Subvencions, motiu pel qual no és possible determinar a priori l'alumnat que puga resultar beneficiari de la subvenció.  
D'acord amb les atribucions establides en l'article 9.12 del Decret 118/2007 de 27 de juliol del Consell, pel qual s'aprova el Reglament Orgànic i Funcional de la Conselleria d'Educació (DOCV núm. 5566 de 30 de juliol), resolc:  
Primer  
Transferir als centres d'Acció Educativa Singular (CAES) concertats, indicats en l'annex, les quanties especificades per a l'adquisició de llibres i material escolar, a fi d'atendre les necessitats de llibres de text i material escolar de l'alumnat matriculat en els dits centres per al curs 2008/2009, a càrrec del capítol IV, línia de subvenció T0067000, i de l'aplicació pressupostària 12.63.06.696.48, establida en la Llei 15/2007, de 27 de desembre, de la Generalitat, de Pressupostos per a l'exercici 2008 (DOCV núm. 5670 de 31 de desembre).   
Segon  
La comissió econòmica del consell escolar del centre supervisarà la gestió de les dotacions rebudes de la Conselleria d'Educació. La transferència de l'ajuda haurà de ser justificada pel centre en concepte de gastos derivats de l'elaboració del projecte curricular, amb l'aportació del certificat del consell escolar i la conformitat del fet que la dotació econòmica complix els objectius previstos per a este fi, d'acord amb el que establix el punt sext (model Annex II) de l'Orde de 5 de maig de 2008 de la Conselleria d'Educació.  
Els centres han de conservar els documents justificatius de l'aplicació dels fons rebuts, inclosos els documents electrònics, en tant que poden ser objecte de les actuacions de comprovació i control; tot això d'acord amb el que establix la Llei 38/2003, de 17 de novembre, General de Subvencions (BOE núm. 276 de 18 de novembre).  
Tercer  
Els centres reunixen tots els requisits establits en l'article 13 de l'esmentada Llei 38/2003 General de Subvencions.  
ANNEX / ANEXO  
  
Quart  
Esta resolució es publicarà en el Diari Oficial de la Comunitat Valenciana i, en els taulers d'anuncis dels centres, en les direccions territorials de la Conselleria d'Educació de València, Alacant i Castelló, així com en la pàgina d'Internet: http://www.edu.gva.es/ocd/areacd/es/abc/ajudesllibres.asp.  
Cinqué  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà que siga publicada. Tot això, de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
València, 29 de setembre de 2008.- El director general d'Ordenació i Centres Docents: Francisco Baila Herrera.